open-index/open-wikipedia-markdown huggingface dataset:
Lennart Hardell

**Lennart Hardell** (født 18. oktober 1944) er en svensk professor i onkologi og forsker tilknyttet Umeå universitet.

Hardell har i hovedsak forsket på kreftrisiko ved forskjellige miljømessige påvirkninger. Mest kjent er han for sin forskning på elektromagnetisk stråling, og han har gjennomført en rekke studier på sammenhengen mellom mobilstråling og hjernekreft. Hans studier var avgjørende for at International Agency for Research on Cancer i 2011 klassifiserte ikke-ioniserende stråling som *mulig kreftfremkallende*.

Enkelte av Hardells kreftadvarsler har fått konsekvenser for lovgiving og gitt ham anerkjennelse, herunder at plantevernmiddelet Hormoslyr ble forbudt. På den annen side har han fått kritikk for mange tilfeller av falske alarmer, og han har derfor blitt kalt for «svensk mester i kreftalarmer». Særlig har hans forskning på elektromagnetisk stråling blitt kritisert for gjennomgående svakheter i design. Hans studier har vært av typen *case control* hvor man har intervjuet kreftpasienter om deres mobilbruk og derved har vært sårbar for overrapportering ved mistanke om en slik sammenheng. Hans forskningsresultater står i sterk kontrast til majoriteten av forskningen på området som ikke finner holdepunkter for at denne typen stråling medfører helsefare.

I 1994 bestemte svenske Cancerfonden seg for å ikke bevilge mer penger til Hardells forskningsprosjekter. Begrunnelsen var at hans forskning ikke holdt høy nok kvalitet.

Hardell er tilknyttet flere organisasjoner som har som agenda å redusere eksponeringen for ikke-ioniserende stråling i samfunnet og å spre informasjon om de angivelige helsefarene ved slik stråling:
* Physicians’ Health Initiative for Radiation and Environment
* The Environment and Cancer Research Foundation
* Oceania Radiofrequency Scientific Advisory Association
* EMF:data

Han var en av initiativtakerne til oppropet «5G Appeal» i 2019 der det ble advart mot innføring av 5G-teknologi i samfunnet og advart mot at strålingen blant annet kunne gi kreft, autisme og hukommelsestap. Oppropet ble senere brukt i en propagandakampanje i TV-kanalen Russia Today. 

## Referanser


## Eksterne lenker
*
Di første jul

***Di første jul*** er det sjette studioalbumet til Tone Damli og hennes første norskspråklige. Det ble utgitt 17. november 2014 og nådde en niendeplass på albumlisten til VG-lista – Damlis tredje topp ti-album.

## Om albumet
*Di første jul* er Damlis første julealbum og hennes første norskspråklige album. Albumet består av flere kjente julesanger, i tillegg til Damlis egen låt, «Di første jul». Albumet fikk relativt dårlige kritikker fra norske anmeldere: *[[Dagsavisen]]* og *[[Dagbladet]]* ga terningkast 3, mens *[[VG]]* ga terningkast 2 og kalte albumet «puslete».

## Sporliste

# «Når himmelen dette ned» – 3:55
# «Luciasang» – 3:50
# «Di første jul» – 3:44
# «Jul, jul, strålande jul» – 3:44
# «Jon Blund» – 2:04
# «Snø» – 3:58
# «Mitt hjerte alltid vanker» – 3:32
# «Vinter og snø» – 2:52
# «Vi tenner våre lykter» – 3:30
# «Fager er jordi» – 2:39

## Listeplasseringer

## Utgivelseshistorikk

## Referanser
Frithjof Lykke-Enger

**Frithjof Lykke-Enger** (1902–1992) var en norsk arkitekt.

Lykke-Enger hadde sin utdannelse som arkitekt fra Norges tekniske høgskole med eksamen i 1930. 

Han har tegnet en rekke bygårder, forretnings- og kontorbygninger i Oslo. Hans mest kjente arkitektoniske verk er Norges vassdrags- og energidirektorats hovedkontor (NVE-bygget) på Majorstuen som han tegnet sammen med sin bror Knut Enger..

## Referanser
Serenoa repens

***Serenoa repens*** er en palmeart som vokser i sørøstlige USA. Den er den eneste arten i slekta *Serenoa*.

Stammen er forgrenet og som regel krypende. Av og til er stammen opprett og kan bli 1–3 m høy. De vifteformede bladene er 60–90 cm i diameter og enten klart grønne eller blågrønne. Ansamlingen med blader er 1,2–1,8 m høy og like bred. Bladstilken er 60 cm lang og skarpt sagtannet. Blomstene er kremhvite, duftende og 4–5 mm i diameter. Fruktene er først grønne, så oransje og til slutt svarte. De er ca. 2 cm lange og 1 cm i diameter.

*Serenoa repens* vokser i ulike miljøer fra sanddyner og tørre kratt til fuktig løvskog og furusavanner. Den danner ofte store bestander og kan være helt dominerende i skogbunnen. Utbredelsen omfatter kystslettene fra Jasper, Colleton og Charleston i Sør-Carolina til St. Tammany Parish i Louisiana.

Bærene er mye brukt som medisin mot godartet prostataforstørrelse. En metaanalyse publisert av Cochrane Collaboration i 2012 klarte ikke å påvise noen virkning av *Serenoa repens*. En annen metaanalyse publisert i 2016 viser derimot at legemiddelet Permixon, som inneholder ekstrakt fra palmen, har god virkning.

## Galleri

Pinus palustris forest, Osceola National Forest.jpg|Sumpfurusavanne med *Serenoa repens* som undervegetasjon
Serenoa repens (blue form) — Scott Zona 001.jpg|Form med blågrønne blader
Serenoa repens USDA2.jpg|Bladstilk
Srepens.JPG|Blomsterstand
Honey Bee on Saw Palmetto Fruit (5022099855).jpg|Frukt med honningbie


## Referanser
 

## Eksterne lenker
*
Ida Ericson-Molard

**Ida Lovisa Wilhelmina Ericson-Molard** (født 13. februar 1853 i Stockholm, død 1927) var en svensk billedhugger.

Ericson-Molard studerte ved kunstakademiet i Stockholm 1872&ndash;1880. Hun flyttet deretter til Paris der hun giftet seg med den norsk-franske komponisten og bohemen William Molard. Hun deltok ved Parissalongene i 1885 og 1898 samt under Verdensutstillingen i 1900.

Blant hennes mest kjente verk er *Simson och Delila*, *Salome* og relieffene *Min dotter* og *En vaggvisa*.

## Referanser


## Kilder
**Svenskt konstnärslexikon* del II, side 158, Allhems Förlag, Malmö.
Ane Halsboe-Jørgensen

**Ane Halsboe-Jørgensen** (født 1983) er en dansk cand.scient.pol. og politiker (S). Hun har vært minister i Regjeringen Mette Frederiksen siden den ble dannet 27. juni 2019. Fra juni 2019 til
august 2021 var hun utdannelses- og forskningsminister og fra august 2021 kultur- og kirkeminister. Etter folketingsvalget 1. november 2022 ble det etter lange forhandlinger dannet en trepartiregjering 15. desember, med Mette Frederiksen som statsminister. Samtidig ble Ane Halsboe-Jørgensen arbeidsminister. I forbindelse med endringer i sammensetningen av regjeringen i september 2025, ble hun utnevnt til skatteminister.

Fra 15. september 2011 har hun vært medlem av Folketinget, valgt for Brønderslevkredsen i Nordjyllands storkrets.

## Referanser

 

 


## Eksterne lenker
* 
*
CBRNE-senteret

**CBRNE-senteret**, eller **Nasjonal behandlingstjeneste for CBRNE-medisin**, er en del av spesialisthelsetjenesten i Norge, etablert for å ivareta forebyggelse og håndtering av personskade knyttet til ulykker og hendelser med kjemiske stoffer (C), biologiske agens (B), radioaktiv stråling (R), kjernefysisk stråling (N) og eksplosive kjemikalier (E).

Senteret er lokalisert til Oslo universitetssykehus, og samarbeider faglig med Folkehelseinstituttet (Giftinformasjonen) og Direktoratet for strålevern og atomsikkerhet.

CBRNE-senteret har akuttberedskap for behandling av personskader forårsaket av særlig farlige kjemiske stoffer, giftig røyk, radioaktiv stråling og biologiske smittestoffer som kan gi opphav til blant annet høyrisikosmittesykdom. Senteret koordinerer også Nasjonalt medisinsk utrykningsteam for høyrisikosmittesykdom (NMUH), som vil foreta overflytting til høysikkerhetsisolatet ved Oslo universitetssykehus, Ullevål dersom det foreligger mistenkt eller bekreftet høyrisikosmittesykdom (infeksjonssykdom som krever biosikkerhetsnivå kategori&nbsp;4 innesluttingsnivå).

Leder for senteret er Espen Nakstad.

## Se også
* CBRNE

## Referanser


## Eksterne lenker
*
Pyry Soiri

**Pyry Henri Hidipo Soiri** (født 22. september 1994) er en finsk fotballspiller som spiller for HJK Helsinki.

## Landslaget
Han ble tatt ut i s EM-tropp til EM i fotball 2021.

## Referanser


## Eksterne lenker
*
Heidi Raju

**Heidi Raju** (født 5. juli 1990 i Tallinn) er en estisk langrennsløper, som deltok for Estland under Ski-VM 2013 i Val di Fiemme og Ski-VM 2015 i Falun.

I 2015 vant hun Alutaguse skimaraton.

## Referanser


## Eksterne lenker
*
Sant’Onofrio al Gianicolo

**Sant'Onofrio al Gianicolo** er en kirke i Roma, dedisert til den hellige eremitten Honofrius. Kirken er på høyden Janiculum i Rione Trastevere og ble oppført omkring 1439. I interiøret inngår dikteren Torquato Tassos gravmonument.

I 1517 ble den titteldiakonia for kardinaldiakoner, og i 1587 tittelkirke for kardinalprester.
## Litteratur
*

## Referanser


## Eksterne lenker
*
Juha Pirinen

**Juha Markus Pirinen** (født 22. oktober 1991) er en finsk fotballspiller som spiller for den greske klubben .

## Referanser


## Eksterne lenker
*
Doungou Camara

**Doungou Camara** (født 7. januar 1995 i Pontault-Combault) er en fransk-senegalesisk profesjonell håndballspiller, som spiller for den franske klubben  og det senegalesiske håndballandslaget.

Hun ble tatt ut i 20-mannstroppen til Frédéric Bougeant foran Håndball-VM 2019 i Japan.

## Referanser


## Eksterne lenker
* 
*
Cira Aram Lo

**Cira-Aram Lo** (født 22. november 1996 i Lagny-sur-Marne) er en fransk-senegalesisk profesjonell håndballmålvakt, som spiller for den franske klubben Cannes Mandelieu og det senegalesiske håndballandslaget.

Hun ble ikke tatt ut i 20-mannstroppen til Frédéric Bougeant foran Håndball-VM 2019 i Japan, men var allikevel blant de 16 utvalgte til fordel for Assia Germain.

## Referanser


## Eksterne lenker
*
Rasmus Karjalainen

**Rasmus Karjalainen** (født 4. april 1996) er en finsk fotballspiller som spiller for .

## Referanser


## Eksterne lenker
*
Albin Granlund

**Albin Granlund** (født 1. september 1989) er en finsk fotballspiller som spiller for den polske klubben Stal Mielec.

## Referanser


## Eksterne lenker
*
Petteri Forsell

**Jani Petteri Forsell** (født 16. oktober 1990) er en finsk fotballspiller som spiller for den polske klubben Korona Kielce.

## Referanser


## Eksterne lenker
*
Lassi Lappalainen

**Lassi Lappalainen** (født 24. august 1998) er en finsk fotballspiller som spiller for den kanadiske klubben CF Montréal.

## Landslaget
Han ble tatt ut i s EM-tropp til EM i fotball 2021.

## Referanser


## Eksterne lenker
*
Niko Markkula

**Niko Markkula** (født 27. juni 1990) er en finsk fotballspiller som spiller for Seinäjoen Jalkapallokerho.

## Referanser


## Eksterne lenker
*
Matthew Rico Henriksen Santos

**Matthew Rico Henriksen Santos** (født 31. august 1998) er en norsk skuespiller. Han spilte Kim Eide i NRKs serie *[[Rådebank (tv-serie)|Rådebank]]. Han er også danser og har vært med å jobbe med [[CLMD]] og [[Tungevaag]]* på dansemusikkvideo og har jobbet med Quick Style Studio for å lage NCT Dreams låt «Stronger».

## Eksterne lenker
*
Åke Grönberg

**Karl Åke Edvard Grönberg** (født 26. mars 1914 i Stockholm i Sverige, død 15. september 1969 i Stockholm i Sverige) var en svensk skuespiller og sanger.

## Filmer (utvalg)
*1940 – *Beredskapspojkar*
*1940 – *Alle man på post*
*1942 – *Ta hand om Ulla* 
*1942 – *Vårat gäng*
*1942 – *En trallande jänta*
*1944 – *[[Räkna de lyckliga stunderna blott]]*
*1947 – *Sången om Stockholm * 
*1951 – *Biffen och Bananen*
*1953 – *[[Sommeren med Monika]]* (Sommaren med Monika)
*1955 – *Luffaren och Rasmus*

## Referanser


## Eksterne lenker
* 
* 
*
Sofija Kondakova

**Sofija Iosifovna Kondakova** (født 23. desember 1922 i Arkhangelsk, død 24. september 2012) var en russisk skøyteløper som i 1950-årene deltok i nasjonale og internasjonale konkurranser i hurtigløp på skøyter og representerte Sovjetunionen.

## Personlige rekorder

### Verdensrekorder
Liste over verdensrekordnoteringer gjort av Sofija Kondakova.

## Internasjonale mesterskap
Allround-VM på skøyter deltatt i åtte ganger
:* Moskva 1950, Lillehammer 1953, Östersund 1954, Kuopio 1955, Kvarnsveden 1956, Imatra 1957, Kristinehamn 1958 og i Sverdlovsk 1959.
::* Beste resultat verdensmester, gullmedalje og 1.-plass sammenlagt i Kvarnsveden 1956.

## Referanser


## Eksterne lenker
* 
*  Sofija Kondakova på www.ISU.html.infostradasports.com sine nettsider.
*  Sofija Kondakova  på www.infosport.ru
*
Harstad Ishockeyklubb

**Harstad Ishockeyklubb** (nordsamisk: *Hárstták Ishockeyklubb* ) med tilnavnet **Harstad Mariners** (stiftet 8. oktober 2017) er en norsk ishockeyklubb fra Harstad, Troms. De spiller på Kanebogen Stadion, men det er planer om å bygge en ishall i Harstad som blir klubbens nye hjemmebane. Skøyte- og Hockeyskolen til Harstad Ishockeyklubb er en del av GET Skøyte- og Hockeyskole-konseptet.

## Referanser


## Eksterne lenker
*
EFL League One 2019/20

**[[EFL League One]] 2019–2020** begynte 3. august 2019. De lagene som rykket ned fra EFL Championship 2018/19 var ,  og , og de som rykket opp fra League Two var , ,  og .

## Tabell

## Klubbinfo

### Trenerbytter

## Resultattabell

## Statistikk

## Referanser
Bengt Logardt

**Bengt Johan Logardt** (1914–1994) var en svensk skuespiller, regissør, komponist, manusforfatter og tannlege.

## Filmer (utvalg)
*1942 – *Ta hand om Ulla*
*1944 – *[[Frøken Nitouche (1944)|Frøken Nitouche]]* (Lilla helgonet)
*1946 – *Stiliga Augusta*
*1946 – *100 dragspel och en flicka*
*1947 – *Livet i Finnskogarna* 
*1947 – *Sången om Stockholm*
*1948 – *Musik i mörker*
*1951 – *[[Det var en gang en sjømann]]* (Det var en gång en sjöman)
*1951 – *[[Sterkere enn loven (film)|Sterkere enn loven]]* (Starkare än lagen)
*1951 – *Kvinnan bakom allt*
*1954 – *En natt på Glimmingehus*
*1955 – *Het är min längtan*

## Referanser


## Eksterne lenker
*
Benjamin Källman

**Benjamin Källman** (født 17. juni 1998) er en finsk fotballspiller som spiller for Hannover 96. 

Han har tidligere spilt for  og  på utlån fra FC Inter Åbo.

## Meritter
;FC Inter Åbo
*Suomen Cup (1): 2017/2018

;Viking FK
*Norgesmesterskapet (1): 2019

;Individuelt
*Toppskårer Veikkausliiga 2021

## Referanser


## Eksterne lenker
*
Santi Urbano e Lorenzo a Prima Porta

**Santi Urbano e Lorenzo a Prima Porta** er en sognekirke i Roma, dedisert til de hellige Urban I og Laurentius. Kirken lihher i området Prima Porta nord i Roma.

Den første kirke på dette sted ble bygget på 1100-tallet. Den ble ombygd i 1631 og da dedisert til de hellige Urban og Laurentius. På 1900-tallet ble det bygget en ny kirke ved siden av den gamle.

## Diakonia
*Santi Urbano e Lorenzo a Prima Porta* har siden 1994 vært en titteldiakonia.

;Kardinaldiakoner
* Gilberto Agustoni (1994–2005), *[[pro hac vice]]* titulus (2005–2017)

## Referanser


## Litteratur
*
* 
* Claudio Rendina: *Le Chiese di Roma.* Newton & Compton Editori, Mailand 2000, S. 367.
* 

## Eksterne lenker
*
Zona Prima Porta

**Prima Porta** er Romas 58. zone (soner) og har betegnelsen **Z. LVIII**. Navnet Prima Porta viser til en akvaduktbue over Via Flaminia; denne buen utgjorde en slags byport og var det første som reisende og pilegrimer så av Roma.

Sonen Prima Porta ble dannet i 1961.

Prima Porta grenser til Formello, Sacrofano, Riano, Marcigliana, Labaro, La Giustiniana og Isola Farnese.

## Kirker
* Cappella del Casale di Malborghetto 
* Santi Urbano e Lorenzo a Prima Porta
* Sant'Elisabetta
* Sant'Alfonso de' Liguori
* Santi Elisabetta e Zaccaria
* Cimitero Flaminio
* San Michele Arcangelo al Flaminio

## Arkeologisk interessante steder
* Villa di Quarto di Montebello
* Villa romana del Cimitero Flaminio
* Villa della Via Tiberina
* Livias villa ''ad gallinas albas''
* Cisterna romana presso la Villa di Livia
* Tomba delle Centocelle
* Arco presso Santi Urbano e Lorenzo
* Tummulo di Monte Oliviero
* Villa della Terma

## Annet
* Torre di Pietra Pertusa
* Arco di Malborghetto
* Torre di Orlando eller di Prima Porta
* Lapide di Pio X a Prima Porta, vid Piazza di Saxa Rubra. 

## Kommunikasjoner
*  Jernbanestasjonen Prima Porta på linjen Roma-Civitacastellana-Viterbo

## Bilder

## Referanser


## Nettkilder
*

## Eksterne lenker
*
Carl Reinholdz

**Carl «Calle» Reinholdz** (født **Karl Oskar Reinhold Rindholt** 19. september 1909 i Norrköping i Sverige, død 24. november 1973 i Norrköping i Sverige) var en svensk skuespiller og sanger. 

## Filmer (utvalg)
*1939 – *Spöke till salu* 
*1940 – *Beredskapspojkar*
*1940 – *Karusellen går ...*
*1940 – *Kronans käcka gossar*
*1941 – *[[Første divisjon (film)|Første divisjon]]* (Första divisionen)
*1942 – *Lyckan kommer*
*1943 – *[[Det spökar - det spökar ...]]*
*1946 – *Bröllopet på Solö*
*1946 – *[[Møte i natten]]* (Möte i natten)
*1946 – *[[Penger (1946)|Penger]]* (Pengar – en tragikomisk saga)
*1947 – *Mästerdetektiven Blomkvist*
*1947 – *Livet i Finnskogarna*
*1947 – *Kronblom*
*1949 – *[[Pippi Langstrømpe (film fra 1949)|Pippi Langstrømpe]]* (Pippi Långstrump)
*1950 – *Ung och kär*

## Eksterne lenker
*
Gabriel Alw

**Carl Gabriel Alw** (1889–1946) var en svensk skuespiller og regissør.

## Filmer (utvalg)
*1915 – *[[Judaspengene (film)|Judaspengene]]* (Judaspängar)
*1917 – *Ett konstnärsöde*
*1919 – *Hans nåds testamente*
*1923 – *[[De fire paa hybelen (film)|De fire paa hybelen]]* (Norrtullsligan)
*1925 – *Två konungar*
*1935 – *Valborgsmässoafton* 
*1940 – *[[Bastard (film)|Bastard]]* (Vildmarkens sång)
*1940 – *Juninatten*
*1942 – *[[Doktor Glas]]* 
*1943 – *[[Ombytte av tog]]* (Ombyte av tåg)
*1943 – *[[Det brenner en ild]]* (Det brinner en eld)
*1944 – *Kärlekslivets offer*
*1945 – *Två människor*
*1946 – *Kristin kommenderar*

## Referanser


## Eksterne lenker
*
Pseudikopista

***Pseudikopista*** er en slekt av biller som tilhører familiegruppen bladbiller (Chrysomelidae). Det er kjent én art.

## Utseende

## Levevis
Både larvene og de voksne (imago) er planteetere.

## Utbredelse
Slekten er utbredt på Madagaskar.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **[[trådbladbiller]]**, Galerucinae Latreille, 1802
****** stamme usikker
******* slekten ***Pseudikopista*** Laboissiere, 1932
******** *[[Pseudikopista reticulata]]* Laboissiere, 1932

## Referanser


## Eksterne lenker
*
Wilma Marklund

**Wilma Marklund** (født 2002) er en svensk alpinist, som representerer klubben UHSK Umeå SK.

## Idrettskarriere
### Sesongen 2018/19
Marklund deltok i sitt første FIS-renn (Entry League FIS) i november 2018, i Kåbdalis i Sverige, der hun kjørte ut. Hun fikk sin første pallplass i et FIS-renn 15. desember, da hun kom på tredjeplass i storslalåm i Duved. Under Svensk mesterskap i alpint 2019 kom hun på 22.-plass i storslalåm, og kjørte ut i super-G. Under Junior-SM i alpint 2019 kom hun på åttendeplass i utfor og andreplass i super-G, bak Liv Ceder. 

### Sesongen 2019/20
Hun deltok i alpint under Vinter-OL for ungdom 2020. Der kom hun på 13.-plass i super-G, og i den påfølgende kombinasjonsslalåmen kjørte hun seg opp til sjetteplass. I storslalåm kom hun på 14.-plass, og i slalåm kom hun på fjerdeplass. 

Under Junior-SM i alpint 2020 kom hun på tiendeplass i utfor.

## Referanser


## Eksterne lenker
* 
*  Profil hos Vinter-OL for ungdom 2020
Erik Røsæg

**Erik Røsæg** (født 1958) er en norsk jurist og professor ved Universitetet i Oslo.

Røsæg tok sin juridiske doktorgrad i 1992 ved Universitetet i Oslo. Han var professor ved Nordisk Institutt for sjørett i mange år, før han ble professor ved Institutt for privatrett. Hans primære fagområde er dynamisk tingsrett. Røsæg har i tillegg til sitt arbeid med faglige publikasjoner, et særlig fokus på faglig oppfølging av studenter.

## Referanser
Beate Sjåfjell

**Beate Kristine Sjåfjell** (født 1968) er en norsk jurist. Hun er professor i rettsvitenskap (selskapsrett) ved Universitetet i Oslo (fra 2011), og gjesteprofessor ved Europa-colleget. Hun har også vært professor II ved Norges teknisk-naturvitenskapelige universitet. Hennes faglige arbeid er ifølge Google Scholar sitert rundt 1&nbsp;100 ganger i vitenskapelig litteratur.

Sjåfjells primære fagområder er selskapsrett og *[[corporate governance]]* (selskapsstyring). Hun er grunnlegger og leder for Det juridiske fakultet i Oslos forskergruppe «Selskaper, markeder og bærekraft», og involvert i flere internasjonale nettverk og prosjekter. Forskningen har blant annet ledet til forslag om endring av regulering av næringslivet i en mer bærekraftig retning.

Hun er redaktør for *International and Comparative Corporate Law Journal*.

## Utgivelser
* Sjåfjell, Beate Kristine & Bruner, Christopher M. (red.) (2019). *The Cambridge Handbook of Corporate Law, Corporate Governance and Sustainability.* Cambridge University Press.  ISBN 9781108473293.
* Sjåfjell, Beate & Richardson, Benjamin J. (red.) (2015). *Company Law and Sustainability: Legal Barriers and Opportunities.* Cambridge University Press.  ISBN 978-1-107-04327-5
* Sjåfjell, Beate Kristine & Fannon, Irene Lynch (2018). *Creating Corporate Sustainability. Gender as an Agent for Change*. Cambridge University Press.  ISBN 9781316998472.

## Referanser


## Eksterne lenker
*
DBS

**DBS** har flere betydninger:

* Den Beste Sykkel
* Disclosure and Barring Service
* DB Schenker
* Aston Martin DBS
* Dyp hjernestimulasjon (*deep brain stimulation*)
Jan Trøjborg

**Jan Trøjborg** (1955–2012) var en dansk politiker for Socialdemokratiet. Han hadde flere ministerposter i Poul Nyrup Rasmussens regjeringer, var medlem av Folketinget, borgermester i Horsens kommune og formann i Kommunernes Landsforening.

Fra 1987 til 2005 var han medlem av Folketinget, valgt for det tidligere Vejle Amtskreds. I denne perioden innehadde han forskjellige ministerposter; industriminister (1993–1994), trafikkminister (1994–1996), erhvervsminister (1996–1998), forskningsminister (1998–1999), utviklingsminister (1999–2000) og forsvarsminister (2000–2001).

Han var borgermester i Horsens kommune fra 1. januar 2007 og formann i Kommunernes Landsforening fra 19. mars 2010 frem til sin død.

Trøjborg døde etter å ha falt om under et mosjonssykkelløp i Horsens.

## Referanser


 
 
 

 


## Eksterne lenker
*
Germà Colón i Doménech

**Germà Colón i Doménech** (født 30. november 1928 i Castellón de la Plana i Spania, død 22. mars 2020 i Barcelona) var en spansk romanist. Hans hovedområde var katalansk leksikologi. Han var professor ved universitetet i Basel fra 1963 til 1997.

## Lov og virke
### Bakgrunn
Germà Colón studerte romanistikk ved universitetet i Barcelona for Antoni Maria Badia i Margarit og Martí de Riquer og absolverte sitt lisensiat i 1951. Han promoverte året etter ved universitetet i Madrid med et doktorarbeid om dialekten i sin egen hjemby Castelló de la Plana.

### Karrière
Deretter fikk han et stipend som tok ham til Leuven og Zürich, der han traff europeiske romanister som for eksempel Sever Pop. Den sveitsiske filologen Walther von Wartburg foreslo ham som dosent i spansk ved universitetet i Basel, og der underviste han siden. Colon ble i 1959 habilitert og i 1963 ekstraordinære og i 1967 ordentlig professor for romansk filologi. Han ble emeritert i 1997.

Han var gjesteprofessor ved universitetet i Strasbourg (1968-1972) og det autonome universitetet i Barcelona (1973–1974).

Colon ble medlem av Real Academia de las Buenas Letras av Barcelona og med i opplagskommisjonen for Ramon Llulls verk. Han var direksjonsrådgiver for  *Els Nostres Clàssics* og redaksjonen for tidsskriftet *Estudis de Llengua i Literatura Catalanes*. Han var honorærrådgiver for det internasjonale selskap for det katalanske språk og litteratur (og president fra 1976 til 1982), og medlem av Institut d’Estudis Catalans.

Han skjenket Universitet Jaume I i Castelló sitt personlige bibliotek med mer enn 20&nbsp;000 bøker.

Germà Colon døde den 22. mars 2020 i en alder av 91 år av covid-19.

## Utmerkelser

### Priser
* 1979: Prat-de-la-Riba-prisen fra Institut d’Estudis Catalans
* 1981: Serra-d’Or-prisen
* 1985: Creu-de-Sant-Jordi-prisen fra Generalitat de Catalunya
* 1987: *Sanchis-Guarner-prisen* fra Jaume I-stiftelsen
* 1987: Litteraturprisen fra Generalitat de Catalunya
* 1988: Æresprisen fra de valencianske åndsvidenskaper
* 1999: Storkors av Alfons XII orden

### Æresdoktorater
* 1984: Universitetet i Valencia
* 1990: Universitetet i Alicante
* Universitetet Jaume I, Castellón
* 2003: Det autonome universitet i Barcelona

## Verk
* *El léxico catalán en la Romania* (1976).
* *La llengua catalana en els seus textos* (1978).
* *El panorama de la lexicografia catalana* (1986).
* *Problemes de la llengua a València i als seus voltants* (1987).
* *El español y el catalán, juntos y en contraste* (1989).
* *Estudis de filologia catalana i romànica* (1997).
* *Para la historia del léxico español* (2002).
* *De Ramon Llull al Diccionari de Fabra. Acostament lingüístic als monuments de les lletres catalanes* (2003).

## Referanser


## Eksterne lenker
*  (katalansk)
* Germà Colon Domènech-stiftelsen  (engelsk)
Målar Erik Eliasson

**Målar Erik Eliasson,** tok som eldre etternavnet **Åkerblom** (født 9. mai 1754 i Utanåker, i Rättvik sogn i Dalarna i Sverige, død 3. april 1811 samme sted) var en svensk militær, gårdbruker og dalmålare. Det er som dalmålare han er blitt kjent, og forskeren Svante Svärdström omtaler ham som den som utviklet dalmålningen med sine kurbitser mer enn noen andre.

Eliasson tjenestegjorde i det militære i flere år. Deretter forsørget han seg og familien på sitt lille gårdsbruk i Utanåker. I tillegg malte han skap på bestilling.

På 1700-tallet var det uår og misvekst flere ganger i Dalarna, og det var mange menn som måtte spe på inntektene ved å gjøre forskjellig håndverk rundt på gårdene. Noen av dem både snekret og malte møbler. Det var ulike skaptyper som ble dekorert, både på dører og skapsider. Ifølge kunsthistorikeren Sigurd Erixon artet skaputsmykningen seg fra starten som en konkurranse mellom Norrland og Dalarna, der dalmalerne «gikk av med seieren» i 1780-årene, mest på grunn av innsatsen til skapsnekkerne og -malerne fra Rättvik. En tid syntes produksjon av rättviksskap å ha «sysselsatt en hel socken».

Eliasson var en foregangsmann innen skaputsmykning. Hovedmotivet i hans skapmalerier var fra starten store, ganske naturalistiske blomsterdekorasjoner i blomsterurner, et motiv nedarvet fra renessansen. Han dannet skole, og mange anonyme rättviksmenn som malte skap på samme tid, forsøkte å etterligne hans utsmykninger. Som følge av dette ble perioden 1782–1784 rättviksstilens definitive gjennombrudd. Blomsterdekoren ble i denne tiden mer og mer stilisert: «Vilket bland annat innebar att blomsterurnan växte ut til en blom- och bladkaskad som kärnmotiv, en fantastisk symbios av blomkalk och blomkruka, men det hela symmetrisk utbrett och vanligen spegelmässigt upprepat till symmetriskt, yttäckande ornament av stark dekorativ verkan». Disse stiliserte blomstermotivene ble også etterlignet og utviklet i andre områder av Dalarna. Langt senere er disse og andre blomsterdekorasjoner i dalmålningen blitt kalt kurbits.

## Referanser
Kjønnsbundet arv

**Kjønnsbundet [[arv]]** er når arvelige egenskaper finnes i kjønnskromosomene. Fargeblindhet og blødersyke er vanlige eksempler på kjønnsbundet arv. 

## Eksterne lenker
*https://sml.snl.no/kj%C3%B8nnsbundet_arv
*https://ndla.no/nb/subjects/subject:21/topic:1:183551/topic:1:183539/resource:1:51786
Bjarne Benjaminsen

**Bjarne Benjaminsen** (født i 1980 i Oslo) er en norsk forfatter.

Benjaminsen er oppvokst på Leknes i Lofoten.

Benjaminsen var redaksjonsmedlem av *[[Gateavisa]]* på 2000-tallet, og bidragsyter til *Gateavisa*s tegneseriemagasin *Psykose* .

I 2015 eller 2016 publiserte han diktsamlinga *Kjærlighetsskjelv* i avisformat. Samlinga er illustrert med fotografier av Liv Santos Holm og Terje Abusdal. Forlag oppgis ikke i sistnevnte utgivelse, som også inneholder Jason Paradisas engelske diktsamling *Pirate of Oslo*.

I 2020 utga han novellesamlingen *[[... som duften av en drøm ...]]* på Orkana Forlag. Samlingen er illustrert av Thore Hansen. Boken er en samling science fiction-noveller, eller «kybernetiske fabler» som det står på omslaget. Ifølge forlaget «sirkler (novellene) inn en rystende tematikk. Er menneskenes hjerter like til alle tider, eller står vi overfor en teknologisk og sosial omkalfatring av selve menneskenaturen?»

Fra 2022 er han redaktør for det digitale tidsskriftet *Nye NOVA*, sammen med Cato Pellegrini.

## Referanser
Sant’Elena fuori Porta Prenestina

**Sant'Elena fuori Porta Prenestina**, eller **Sant'Elena**, er en kirke og titteldiakonia i Roma, dedisert til den hellige Helena. Kirken ligger ved Via Casilina i quartiere Prenestino-Labicano. Kirkens tilnavn skyldes at den ligger utenfor Porta Prenestina, som er et annet navn for Porta Maggiore.

## Historie
Kirken ble bygget på initiativ av pave Pius X i anledning 1600-årsjubileet av ediktet i Milano i 313 av den vestromerske keiser Konstantin den store og den østromerske keiser Licinius og innebar at kristenforfølgelsene opphørte. Kirken ble viet til Helena, Konstantins mor. Den ligger i starten av Via Casilina, tidligere Via Labicana, nær Sankt Castulus katakomber. Lenger bort ved Via Casilina ligger ruinen etter Helenas mausoleum, som Konstantin lot oppføre for sin mor.

Kirken ble bygd 1913–1916 i nyrenessansestil etter tegninger av arkitekten Guglielmo Palombi. Den ble konsekrert 17. september 1916.

## Eksteriør
Fasaden har to nivåer. Det nedre har tre akser, det øvre én. Begge har pilastre i komposittorden. Det nedre har en hovedportal og to sideportaler. Til venstre for hovedportalen er en minnetavle over de sognebarn som omkom i et alliert bombeangrep 13. august 1943. Blant de omkomne var presten Raffaele Melis. Det øvre nivået har et stort rundt vindu. Fasaden krones av et profilert, triangulært pediment.

## Interiør
Interiøret er treskips med rund abside. I midtskipet er det fremstillinger av legenden om Det sanne Kors og sideskipenes tak er dekorerte med kristne motiv og symboler. I absiden er et bilde ned den helliga Helena med martyrene Tiburtius, Stratonicus og Gorgonius til høyre og Peter, Marcellinus og Castulus til venstre. Samtlige av disse martyrer ble begravd langs Via Labicana. I absidens halvkuppel ses en fremstilling av Jesu Kristi kors.

## Titeldiakonia
*Sant'Elena fuori Porta Prenestina* ble stiftet som titeldiakonia av pave Johannes Paul II i 1985.

;Kardinaldiakoner
*Edouard Gagnon: 1985–1996
*Peter Poreku Dery: 2006–2008
*João Braz de Aviz: 2012–

## Referanser


## Nettkilder
*

## Litteratur
*
*
*
*
*

## Eksterne lenker
*
Statsepidemiolog

**Statsepidemiolog** er en tittel i den svenske helseforvaltningen. Statsepidemiologen var opprinnelig sjef for epidemiologisk avdeling ved Statens Bakteriologiska Laboratorium (SBL) da avdelingen ble opprettet i 1955. Avdelingen og tittelen inngår siden 2016 i Folkhälsomyndighetens organisasjon.

Statsepidemiologen har vært disputert lege med spesialistkompetanse innen mikrobiologi (virologi/bakteriologi) eller akutte infeksjonssykdommer.

## Innehavere

* 1956–1976: Bo Zetterberg
* 1976–1993: Margareta Böttiger
* 1995–2005: Johan Giesecke
* 2005–2013: Annika Linde
* 2013–2022: Anders Tegnell
* 2023–: Magnus Gisslén

## Referanser
Sophia Zitzmann

**Sophia Zitzmann** (født 20. februar 2003) er en tysk alpinist, som representerer klubben SC Gaißach.

## Idrettskarriere
### Sesongen 2019/2020
Zitzmann deltok i sitt første FIS-renn i november 2019, da hun kom på 41.-plass i slalåm i Pass Thurn i Østerrike. Hun deltok i det tyske juniormesterskapet (U21) i alpint i desember 2019, og kom der på sjuendeplass i kombinasjonen. 

Hun deltok i alpint under Vinter-OL for ungdom 2020. Der deltok hun i slalåm, men kjørte ut i første omgang. 

Under åpent nederlandsk mesterskap i alpint 2020 kom hun på sjuendeplass i slalåm og femteplass i storslalåm.

## Referanser


## Eksterne lenker
* 
*  Profil hos Vinter-OL for ungdom 2020
Anton Brynhildsvoll

**Anton Brynhildsvoll** (født 13. juli 1903 i Røros, død 20. november 1981 i Sel) var en norsk politiker for Nasjonal Samling (NS) under andre verdenskrig. Han meldte seg inn i NS og Hirden i 1940 og ble lagfører for Vinger samme år, frem til februar 1942 da han ble innstilt som fylkesfører for Hedmark og Oppland. Fra november 1942 og frem til krigens slutt var han kretsfører for Glomdalen krets.

## Andre verdenskrig

Brynhildsvoll var i sin tid som fylkesfører sterkt medvirkende til at det ble utarbeidet ulike lister over NS-motstandere. En av listene som ble utarbeidet inneholdt navnene til 120 lærere som tok avstand fra NS. Listen over lærere ble sendt videre til Sipo, og dannet grunnlag for arrestasjonen av 119 lærere, i tillegg til en rekke andre NS-motstandere. 

Brynhildsvoll bevilget også penger til frontkjemperkontoret ved flere anledninger.

## Domfelt for landssvik
I landssvikoppgjøret etter andre verdenskrig ble Brynhildsvoll dømt til ni års tvangsarbeid, inndragning av 5000 kroner og rettighetstap (tap av retten til å stemme ved politiske valg m.v.) i ti år. Han ble dømt på grunnlag av sine politiske verv, samt en rekke angiverier.

## Referanser
Taktisk omgåing

**Taktisk omgåing** er en militær taktikk som betyr å gå rundt eller igjennom fiendens defensive posisjoner for å ta kontroll på mål i fiendens bakre områder. Dette er et alternativ til frontalangrep, som i de fleste tilfeller vil bevirke større tap hos egne styrker.

## Referanser
Frontalangrep

**Frontalangrep** er en militær taktikk som betyr å angripe en fiende direkte forfra. 

Angrep kan skje ved frontalangrep, gjennombrudd, flankeangrep, omfattende angrep, eller omgåelse. Det rene frontalangrepet er vanskeligst av disse, da forsvareren best kan utnytte sin stillings fordeler. Derfor brukes det bare i spesielle tilfeller som når angriper har overlegen styrke eller for å vinne tid.

Det kan likevel være det eneste alternativet en militær sjef har ut i fra situasjonen. Ulempene kan avhjelpes ved bruk av skinnangrep, sterk ildstøtte, samt under røykteppe og mørke.

## Referanser
Periode (matematikk)

En **periode** hos en graf er i en periodisk funksjon i matematikken definert som den lengden fra et punkt på en svingnings-graf til neste punkt i samme stilling. Det vil si at punktene på grafen må ha den samme y-verdien. Da finner du perioden ved å ta den største x-verdien minus den minste x-verdien i koordinatene til punktene.
Mike Maignan

**Mike Maignan** (født 1995) er en fransk fotballspiller som spiller for den italienske klubben .

## Landslaget
Han ble tatt ut i s EM-tropp til EM i fotball 2021.

Han ble tatt ut i s EM-tropp til EM i fotball 2024.

## Referanser


## Eksterne lenker
*
Benjamin Lecomte

**Benjamin Lecomte** (født 1991) er en fransk fotballspiller som spiller for .

## Referanser


## Eksterne lenker
*
Ellen Emmerentze Jervell

**Ellen Emmerentze Thommessen Åsali Jervell** (født 1990) er en norsk forfatter og journalist. 

Hun debuterte i 2018 med romanen *Fjellfolk* på Gyldendal forlag. Boka fikk bred og rosende omtale, blant annet oppfordret anmelder Marta Norheim i NRK leserne til å merke seg romanen og kalte den «interessant og smart». 

*Fjellfolk* ble i 2018 nominert til årets bok i *[[Natt&Dag]]*, sammen med *Kinderwhore* av Maria Kjos Fonn og prisvinner *Bok om sorg (fortellingen om Nils i skogen)* av Maria Navarro Skaranger. I nominasjonen het det blant annet om *Fjellfolk*: «Det er ikke alle debutanter som tør å forlate sin egen tilværelses trygge rammer, og heller skrive om skjebner og erfaringer langt fra deres egne. Men når noen gjør det, og gjør det godt, er det desto mer befriende».

Jervells andre roman *Bra kunst om menn* kom i 2020. Også denne boka fikk bred omtale og ble både referert til som en «drittsekkroman» og «et mesterverk om #metoo». Elin Hegge i Fredriksstad Blad kalte boka «samtidslitteratur på sitt beste!»

Høsten 2025 var Jervell medforfatter av oljefondsjef Nicolai Tangens bok *Alt jeg har lært om ledelse* på Kagge forlag. Eva Grinde i *[[Dagens Næringsliv]]* skrev om boka at den «speiler høy bevissthet om lederrollen. Nicolai Tangen har mange kloke råd og riktige tanker om forutsetninger for god ledelse.»

Under bokmessen i Frankfurt i 2019 ble Jervell trukket frem i den tyske avisen *[[Die Welt]]* som en av de nye lovende stemmene i norsk litteratur. Samme år var hun også residenskunstner ved Ingmar Bergmans bolig på Fårö i Sverige.

Før hun debuterte som forfatter, jobbet Jervell fire år som journalist i amerikanske *[[The Wall Street Journal]]*. Hun begynte å arbeide for avisens nordiske kontor i Stockholm som 22-åring og fortsatte siden som korrespondent i Tyskland. 

Jervell er født i Oslo, men vokste opp i Vollen (Asker), Berlin og Bonn. Hun er datter av den norske diplomaten Sverre Jervell og Trine Thommessen (1950 - 2011). Trine Thommessen var datter av bokhandleren Olaf D. Thommessen. Billedkunstner Ane Graff og professor i psykologi Siri Leknes er Jervell's hennes halvsøstre.

## Bibliografi
* 2018: *Fjellfolk* (roman)
* 2020: *Bra kunst om menn* (roman)
* 2025: *Alt jeg har lært om ledelse* (sakprosa)

## Referanser


## Eksterne lenker
*  Ellen Emmerentze Jervell i Forfatterkatalogen hos Norsk Forfattersentrum
*  Ellen Emmerentze Jervell hos Gyldendal Norsk Forlag
*  Ellen Emmerentze Jervell hos Kagge Forlag
*  Ellen Emmerentze Jervell hos Litteraturnett Nord-Norge
* 
*  Ellen Emmerentze Jervell på Muck Rack
*  Forfattersamtale med Ellen Emmerentze Jervell på Bergen Offentlige Bibliotek, 9. september 2021
Jonathan Ikoné

**Nanitamo Jonathan Ikoné** (født 1998) er en fransk fotballspiller som spiller for den franske klubben . 

## Referanser


## Eksterne lenker
*
Hawa N’Diaye

**Hawa Ramatou N'Diaye** (født 24. juli 1995 i Strasbourg) er en fransk-senegalesisk profesjonell håndballspiller, som spiller for den rumenske klubben  og det senegalesiske håndballandslaget.

Hun ble tatt ut i 20-mannstroppen til Frédéric Bougeant foran Håndball-VM 2019 i Japan.

## Referanser


## Eksterne lenker
*
Halvor Steenerson

**Halvor Steenerson** (født 30. juni 1852 i Pleasant Springs i Wisconsin, død 22. november 1926 i Crookston i Minnesota) var en amerikansk advokat og republikansk politiker. Han var medlem av Representantenes hus, valgt for de nordvestlige delene av Minnesota, fra 1903 til 1923. Han var norsk-amerikaner, født i USA av foreldre som hadde utvandret fra Telemark.

## Liv og virke
### Bakgrunn
Halvor Steenerson var sønn av lærer Steinar Knutsen fra Meås i Seljord og Birgit Leifsdatter fra Roholt i Vrådal. Han hadde flere søsken. Foreldrene var blant de telemarkingene som allerede i 1851 utvandret til Amerika, hvor de tok slektsnavnet Steenerson. 

I 1853 flyttet familien til Houston County i Minnesota, hvor Halvor Steenerson vokste opp. Familien var politisk interessert, og en gang var både Halvor og to av brødrene hans, Leiv og Andrew, på tale som kongresskandidater i samme valgdistrikt. En fjerde bror, Elias Steenerson, forsøkte å bli republikansk guvernørkandidat i Minnesota.

Han studerte jus ved Union College of Law i Chicago, som senere ble Northwestern University School of Law. 
### Advokat
Han fikk advokatbevilling i 1878 og praktiserte som advokat i Lanesboro og senere i Crookston i Minnesota. Han ble snart påtaleadvokat i Polk County og kommuneadvokat i Crookston.
### Politiker
Han var medlem av Minnesotas delstatssenat 1883–1887 og medlem av Representantenes hus i den amerikanske Kongressen 1903–1923. Han var valgt fra et distrikt med mange norsk-amerikanere. Han var visepresident i den amerikanske delegasjonen til Den interparlamentariske union. Steenerson forbindes især med sitt lovgivningsarbeid for myrdyrking og lavere godspriser på jernbanen, for postvesenet og for rettighetene til indianerstammene i sitt valgdistrikt.

Steenerson tapte gjenvalg til Kongressen ved Minnesotas bonde- og arbeiderpartis store fremgang ved valgene i 1922, og setet gikk til en annen telemarking, Knud Wefald. Etter dette gjenopptok Steenerson advokatyrket i Crookston.

Han giftet seg i 1878 med Mary (Maria) Christofferson, som var født i Fjågesund i Telemark.

## Referanser


## Eksterne lenker
*
Lomirana

***Lomirana*** er en slekt av biller som tilhører familiegruppen bladbiller (Chrysomelidae). Det er kjent én art.

## Utseende
En liten (ca. 5 millimeter), noe bred, blank, gulbrun bladbille, dekkvingenes fremre halvdel svart. De to bakre beinparene er noe formørkede. Antennene er noe over halvparten så lange som kroppen. Hodet er kort og bredt, med noe utstående fasettøyne. Pronotum er firkantet, nær dobbelt så langt som bredt. Dekkvingene er noe utvidet bakover.

## Levevis
Både larvene og de voksne (imago) er planteetere.

## Utbredelse
Slekten lever på Ny-Guinea.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **[[trådbladbiller]]**, Galerucinae Latreille, 1802
****** stamme usikker
******* slekten ***Lomirana*** Laboissiere, 1932
******** *[[Lomirana dimidiata]]* Laboissiere, 1932

## Referanser


## Eksterne lenker
* Bilde av typeeksemplar
*
Delia Durrer

**Delia Durrer** (født 14. november 2002) er en sveitisk alpinist, som representerer klubben Beckenried-Klewenalp.

## Idrettskarriere
### Sesongen 2018/19
Durrer deltok i sitt første FIS-renn i november 2018, da hun kom på 32.-plass i slalåm i Diavolezza i Sveits. Hun fikk sin første pallplass i et FIS-renn 11. januar 2019, da hun kom på andreplass i super-G i Zinal i Sveits. Under det sveitsiske juniormesterskapet i alpint 2019 i februar kom hun på 17-.plass i storslalåm og 29.-plass i slalåm. Under det sveitsiske mesterskapet i alpint i mars kom hun på ellevteplass i utfor, 16.-plass i super-G, tiendeplass i kombinasjonen og 20.-plass i storslalåm, og under det sveitiske juniormesterskapet i mars kom hun på femteplass i utfor og fjerdeplass i super-G, og hun fikk sølv i kombinasjonen, bak Julie Trummer. Hun fikk ett poeng i Europacupen i alpint 2018/19.

### Sesongen 2019/20
Den 20. november 2019 vant hun sitt første FIS-renn, da hun vant storslalåm i Arosa i Sveits. Hun deltok i alpint under Vinter-OL for ungdom 2020. Der kom hun på 14.-plass i super-G, og i den påfølgende kombinasjonsslalåmen kjørte hun seg opp til tiendeplass i kombinasjonen. Hun kom på 15.-plass i storslalåm og 19.-plass i slalåm. 

Under sveitsisk juniormesterskap i alpint 2020 vant hun utfor, og hun kom hun på fjerdeplass i kombinasjonen og 13.-plass i slalåm. Hun deltok i Junior-VM i alpint 2020, og kom der på 26.-plass i utfor, 18.-plass i super-G, 21.-plass i kombinasjonen og 21.-plass i storslalåm. I Europacupen i alpint 2019/20 fikk hun til sammen 19 poeng, og kom med det på 135.-plass.

## Referanser


## Eksterne lenker
* 
* 
*  Profil hos Vinter-OL for ungdom 2020
White House Coronavirus Task Force

**White House Coronavirus Task Force** var en føderal arbeidsgruppe i USA som ble etablert 29. januar 2020 for å koordinere og lede regjeringens innsats med å forebygge, kontrollere og bremse spredningen av viruset SARS-CoV-2 og sykdommen covid-19. Arbeidsgruppen ble ledet av USAs visepresident Mike Pence, mens Deborah Birx var innsatskoordinator.

## Bakgrunn

Det første kjente tilfellet i USA av covid-19 ble bekreftet i delstaten Washington 20. januar 2020, i en 35 år gammel mann som hadde returnert fra Wuhan i Kina 15. januar. White House Coronavirus Task Force ble opprettet 29. januar. 31. januar erklærte Donald Trumps første regjering en folkehelsekrise, og innførte reiserestriksjoner ved innreise for reisende fra Kina.

10. mars 2020 meldte avisen *The Hill* at republikanske senatorer som hadde deltatt på et møte med USAs president Donald Trump hadde rådet ham til å holde flere pressekonferanser og gjøre Anthony Fauci til «den føderale regjeringens ansikt utad» fordi han ifølge en senator hadde troverdighet, snakker med autoritet og har respekt i det medisinske miljøet. Rollen til USAs helseminister Alex Azar ble nedjustert, ifølge *[[Wall Street Journal]]*, mens Pence fikk en større rolle.

Arbeidsgruppen har benyttet pressekonferanser til å kommunisere oppdateringer, retningslinjer og endringer i tiltak til den amerikanske befolkningen under pandemien.

## Medlemmer

## Referanser


## Eksterne lenker
*
* White House team on testing from Politico
Igor Matovič

**Igor Matovič** (født 11. mai 1973 i Trnava i Slovakia) er en slovakisk politiker som fra mars 2020 til mars 2021 var regjeringssjef i Slovakia. Han har vært leder av partiet Obyčajní ľudia a nezávislé osobnosti, OL'aNO (*Vanlige folk og uavhengige personligheter*) siden stiftelsen av partiet i 2012.

Matovič ble utdannet ved fakultetet for ledelse ved Comeniusuniversitetet i Bratislava. Han ble første gang valgt som medlem av Slovakias parlament i 2010.

## Referanser
Pseudoluperus

***Pseudoluperus*** er en slekt av biller som tilhører familiegruppen bladbiller (Chrysomelidae). Det er kjent 19 arter .

## Utseende
Nokså små (ca. 3 millimeter), avlange, blanke, svarte bladbiller med blålig metallglans, hode og pronotum kan være røde. Pronotum er avrundet firkantet, betydelige bredere enn langt og smalere enn de jevnbrede dekkvingene.

## Utbredelse
Slekten er utbredt i Mellom- og Nord-Amerika.

## Systematisk inndeling
Det er svært usikkert hvor mange arter som bør regnes til denne slekten, kanskje er det bare  *[[Pseudoluperus longulus]]* som egentlig hører hjemme her 

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien ***Trådbladbiller***, Galerucinae Latreille, 1802
****** stamme Luperini
******* slekten ***Pseudoluperus*** Beller & Hatch, 1932
******** *[[Pseudoluperus albomarginatus]]* (Jacoby, 1888)
******** *[[Pseudoluperus cyanellus]]* (Horn, 1895)
******** *[[Pseudoluperus decipiens]]* (Horn, 1893)
******** *[[Pseudoluperus dissimilis]]* (Jacoby, 1888)
******** *[[Pseudoluperus flavofemoratus]]* (Jacoby, 1888)
******** *[[Pseudoluperus fulgidus]]* (Wilcox, 1965)
******** *[[Pseudoluperus histrio]]* (Horn, 1895)
******** *[[Pseudoluperus lecontii]]* (Crotch, 1873)
******** *[[Pseudoluperus linus]]* (Wilcox, 1965)
******** *[[Pseudoluperus longulus]]* (Leconte, 1857)
******** *[[Pseudoluperus maculicollis]]* (Leconte, 1887)
******** *[[Pseudoluperus punctellus]]* (Jacoby, 1888)
******** *[[Pseudoluperus spretus]]* (Horn, 1893)
******** *[[Pseudoluperus subcostatus]]* (Jacoby, 1888)
******** *[[Pseudoluperus subglabratus]]* (Jacoby, 1888)
******** *[[Pseudoluperus texanus]]* (Horn, 1893)
******** *[[Pseudoluperus tuberculatus]]* (Blake, 1942)
******** *[[Pseudoluperus viridis]]* (Jacoby, 1892)
******** *[[Pseudoluperus wallacei]]* (Wilcox, 1965)
******** *[[Pseudoluperus wickhami]]* (Horn, 1893)

## Referanser


## Litteratur

## Eksterne lenker
*